Órbita

La órbita ye la trayeutoria que percuerre un cuerpu alredor d'otru baxu la influyencia de dalguna fuercia. Según les lleis del movimientu planetariu de Kepler, les órbitas son xeneralmente elíptiques, anque los planetes interiores (cercanos al Sol alredor del cualu orbiten) tienen órbites cásique circulares. Con posterioridá, Newton amosó que delles órbites como les de ciertos cometes son hiperbóliques y otres parabóliques. Dientru d'un sistema solar, los planetes, asteroides, cometes y otros oxetos de menor tamañu percuerren órbites elíptiques al rodiu del Sol, demientres que les llunes y otros satélites faen lo propiu alredor de los planetes. Seya cuala seya la órbita siguida pol oxetu, el cuerpu alredor del que describe la so trayeutoria alcuéntrase asitiáu nel focu de la cónica descrita, de mou que siempres puen definise dos puntos singulares, como son el de mayor alloñamientu o afeliu, y el de mayor aproximación o periheliu.

 Elementos d'una órbita 
Seyes cantidaes describen la órbita d'un cuerpu nel espaciu:
 L'enclín
 La llonxitú del nodu ascendente
 L'argumentu del periápside
 El semiexe mayor
 La escentricidá
 El tiempu del pasu del periápside
 Planu orbital
Otru valir d'interés ye'l periodu de la órbita.

 Menes d'órbita 
Les órbites puen clasificase d'alcuerdu a la so rellación col cuerpu qu'orbiten. 
 Órbita polar
 Órbita ecuatorial
 Órbita xeosíncrona
 Órbita xeoestacionaria
 Órbita heliocéntrica
 Órbita de tresferencia de Hohmann

 Referencies 

 Enllaces esternos 

Órbita